b'\n_START_ARTICLE_\nKuopion vankila\n_START_PARAGRAPH_\nKuopion vankila (aiemmin Kuopion L\xc3\xa4\xc3\xa4ninvankila) on vankila Kuopion Maljalahden kaupunginosassa (Itkonniemenkatu 2b). Kuopion vankilassa oli 93 paikkainen suljettu laitos, ja sen yhteydes\xc3\xa4 on 20-paikkainen vapauttamisyksikk\xc3\xb6. Vuonna 2016 keskim\xc3\xa4\xc3\xa4rin yksik\xc3\xb6iss\xc3\xa4 oli 93 ja 19 vankia. Vangit tulevat tavallisesti Keski-Suomen, Pohjois-Karjalan ja Pohjois-Savon maakunnista. Henkil\xc3\xb6st\xc3\xb6\xc3\xa4 vankilassa on 75.\n_START_SECTION_\nHistoriaa\n_START_PARAGRAPH_\nKruunun- eli l\xc3\xa4\xc3\xa4ninvankila aloitti vuonna 1780. Nykyisell\xc3\xa4 paikallaan se on ollut vuodesta 1829 l\xc3\xa4htien. Ensimm\xc3\xa4inen rakennusvaihe on arkkitehti Carl Ludvig Engelin suunnittelema kolmikerroksinen kivinen rakennus, jonka keisari Aleksanteri I m\xc3\xa4\xc3\xa4r\xc3\xa4si rakennettavaksi. Toinen rakennusvaihe valmistui 50 vuotta my\xc3\xb6hemmin ja kolmas vaihe, punatiilinen nelikerroksinen ristinmuotoinen rakennus valmistui vuonna 1888. Ristim\xc3\xa4inen vankilarakennus muistuttaa Pietarin Krestyn vankilaa.'